Investor Øystein Stray Spetalen er, ikke overraskende, lite glad i formueskatten, men han klarer også å illustrere godt hvordan den virker i praksis.- Hvis Elon Musk hadde vært norsk ville han vært skyldig 800.000.000 kroner i formueskatt pr år på grunn av sin 21 prosent eierandel i Tesla, sier Spetalen til Hegnar.noHan legger til at det ville vært takken for å skape et verdensledende grønt selskap og masse arbeidsplasser.Og hvor skulle Musk tatt pengene til å betale formueskatten fra, hvis han var norsk?- Tesla Motors, et selskap som knapt har tjent en krone, men som kanskje gjør det i fremtiden, hvis de lykkes, ville vært skyldig 4,0 milliarder kroner i året i formueskatt på aksjonærenes hånd, sier han.- Mulig det er en av grunnene til at selskaper som Tesla Motors ikke kommer fra Norge, sier han.Tesla har tilsammen tapt over 20 milliarder kroner de siste seks årene og på dagens dollarkurs var underskuddet bare i fjor på 5,3 milliarder kroner. I 1. kvartal 2017 tapte Tesla 3,1 milliarder kroner.